b'\n_START_ARTICLE_\nMattel\n_START_SECTION_\nHistorie\n_START_PARAGRAPH_\nVirksomheden er grundlagt i 1945 af Harold "Matt" Matson og Elliot Handler. Handlers hustru, Ruth Handler, blev senere formand for Mattel, det krediterede hun for med etableringen af Barbie-produktlinien i 1959. Efter lanceringen af Barbie-dukkerne, lancerede Mattel en r\xc3\xa6kke talende dukker og leget\xc3\xb8jsfigurer. Virksomheden havde i 1960\'erne stor succes med den talende Chatty Cathy-dukke og See \'N Say-leget\xc3\xb8j i 1965, med lanceringen af Hot Wheels-produktlinjen var Mattel i 1968 blevet den st\xc3\xb8rste leget\xc3\xb8jsproducent i USA._NEWLINE_I 1971 opk\xc3\xb8bte Mattel Ringling Bros. Barnum & Bailey Circus for i alt 40 millioner dollars. I 1982 k\xc3\xb8bte Feld-familien cirkusset tilbage._NEWLINE_I 1986 opk\xc3\xb8bte Mattel det Hongkong-baserede Arco Toys, som lavede actionfigurer._NEWLINE_I slutningen af 1980\'erne blev Mattel valgt af Nintendo som PAL-producent og til markedsf\xc3\xb8ring af Nintendo Entertainment System. Beslutningen blev truffet efter at Nintendo havde haft et fejlslagent fors\xc3\xb8g sammen med Atari. Mattel havde tidligere fremstillet Intellivision i 1979 og havde nogen erfaring med konsolspil._NEWLINE_Efter at systemet var blevet en stor succes i Amerika, begyndte Nintendo-systemet at blive udkonkurreret af Sega Master System._NEWLINE_I december 2000 sags\xc3\xb8gte Mattel bandet Aqua, og proklamerede at sangen "Barbie Girl" kr\xc3\xa6nkede varem\xc3\xa6rket Barbie og gjorde Barbie til et sexobjekt. S\xc3\xb8gsm\xc3\xa5let blev afvist i 2002._NEWLINE_I 2002 lukkede Mattel sin sidste fabrik i USA, som oprindeligt var en del af Fisher-Price-divisionen, produktionen blev outsourcet til Kina._NEWLINE_I 2007 blev blotlagt en skandale om blyholdigt leget\xc3\xb8j. 14. august 2007 tilbagekaldte Mattel over 18 millioner produkter, da overfladerne overskred de amerikanske gr\xc3\xa6nsev\xc3\xa6rdier for bly. Senere i august 2007 blev tilbagekaldt en r\xc3\xa6kke produkter med st\xc3\xa6rke magneter, som kunne v\xc3\xa6re farlige for b\xc3\xb8rn.'